
                                                                                           PATVIRTINTA

                                                                                           Šakių rajono savivaldybės

                                                                                           administracijos direktoriaus

                                                                                           2018 m.            d.

                                                                                           įsakymu Nr. AG-                           

TARNYBINIŲ MOBILIŲJŲ TELEFONŲ IR ABONENTINIŲ KORTELIŲ NAUDOJIMO TVARKOS APRAŠAS
I. BENDROSIOS NUOSTATOS

1. Tarnybinių mobiliųjų telefonų ir abonentinių kortelių naudojimo Šakių rajono savivaldybės administracijoje (toliau − Savivaldybės administracija) tvarkos aprašas (toliau − Aprašas) reglamentuoja tarnybinių mobiliųjų telefonų ir abonentinių kortelių naudojimo Savivaldybės administracijoje tvarką ir sąlygas, tarnybinių mobiliųjų telefonų naudotojus ir jų atsakomybę. 
2. Administracijos skyrių, seniūnijų valstybės tarnautojai, darbuotojai, dirbantys pagal darbo sutartis, naudodamiesi tarnybiniais mobiliaisiais telefonais, privalo laikytis teisės aktų, reglamentuojančių tarnybinių mobiliųjų telefonų eksploatavimą, ir šio Aprašo reikalavimų.
3. Aprašas gali būti papildomas ar keičiamas, atsižvelgiant į teisės aktus, konkrečius poreikius bei kita. 

II. TARNYBINIŲ MOBILIŲJŲ TELEFONŲ IR ABONENTINIŲ KORTELIŲ NAUDOJIMO TVARKA IR SĄLYGOS
4. Savivaldybės administracijos direktorius įsakymu patvirtina pareigų, kurias einant įstaigoje išduodami tarnybiniai mobilieji telefonai, sąrašą.
5. Bendrųjų reikalų skyriaus specialistas išduoda ir vykdo tarnybinių mobiliųjų telefonų priežiūrą: Savivaldybės tarybos, Savivaldybės Kontrolės ir audito tarnybos, mero patarėjų, tarybos sekretoriaus, Savivaldybės administracijos skyrių, seniūnijų valstybės tarnautojų ir darbuotojų, neįeinančių į struktūrinius padalinius.
6. Bendrųjų reikalų skyriaus specialistas išduoda abonentines SIM korteles visuomeninės paskirties įrenginių (gatvės apšvietimo, fontano valdymo) aptarnavimui atlikti. 
7. Savivaldybės administracijos direktorius įsakymu nustato lėšų, skiriamų tarnybinio mobiliojo ryšio ir abonentinių kortelių sąskaitoms apmokėti per mėnesį, limitus. Į limitą neįskaičiuojamos į užsienį komandiruotų asmenų pokalbių tarnybiniais mobiliaisiais telefonais išlaidos, nes šios išlaidos turi būti padengiamos iš komandiruotėms skirtų lėšų.
8. Savivaldybės merui, mero pavaduotojui, administracijos direktoriui, direktoriaus pavaduotojui, Savivaldybės kontrolieriui lėšų, skiriamų tarnybinio mobiliojo ryšio sąskaitoms apmokėti, limitai nustatomi Savivaldybės tarybos sprendimu.
9. Esant tarnybiniam būtinumui, darbuotojui pateikus motyvuotą prašymą, Savivaldybės administracijos direktoriaus įsakymu limitas gali būti padidintas. 
10. Savivaldybės administracijos Bendrųjų reikalų skyriaus vedėjas kontroliuoja, kaip laikomasi nustatytų limitų, pateikdamas kas mėnesį Savivaldybės administracijos direktoriui tarnybinių mobiliųjų telefonų paslaugų išlaidų suvestines.
11. Tarnybiniai mobilieji telefonai poilsio ir švenčių dienomis gali būti naudojami tarnybinėms funkcijoms vykdyti.
III. TARNYBINIŲ MOBILIŲJŲ TELEFONŲ NAUDOTOJŲ PAREIGOS IR ATSAKOMYBĖ

12. Tarnybinio mobiliojo telefono naudotojas (toliau - Naudotojas) tarnybiniu mobiliuoju telefonu gali naudotis vykdydamas savo tiesiogines pareigas.
13. Mobiliojo ryšio sąskaitos suma, viršijanti nustatytą limitą, išskaičiuojama iš Naudotojo darbo užmokesčio, vadovaujantis Lietuvos Respublikos darbo kodekso nustatyta tvarka.
14. Naudotojas privalo laikytis mobiliojo telefono priežiūros, aptarnavimo bei saugos reikalavimų.
15. Atsiradusių bet kokių problemų ar neaiškumų, susijusių su tarnybinio mobiliojo telefono technine būkle, garantiniu aptarnavimu ar mobiliojo ryšio paslaugų teikimu, sprendimo organizavimą atlieka Savivaldybės administracijos Bendrųjų reikalų skyriaus specialistas.
16. Naudotojas už padarytą žalą, kuri atsirado dėl netinkamo naudojimosi tarnybiniu mobiliuoju telefonu, atlygina Lietuvos Respublikos įstatymų nustatyta tvarka.

17. Naudotojas, atleistas iš pareigų, atleidimo dieną grąžina tarnybinį mobilųjį telefoną jį išdavusiam asmeniui.
VI. BAIGIAMOSIOS NUOSTATOS

18. Aprašas keičiamas ar pripažįstamas netekusiu galios Savivaldybės administracijos direktoriaus įsakymu.
19. Už šio tvarkos aprašo punktų įgyvendinimą atsako Bendrųjų reikalų skyriaus vedėjas.
_________________

